ISRAEL-RAPORTTI EUROOPAN PARLAMENTISTA
Tervetuloa ohjelmamme pariin Euroopan parlamenttiin Brysseliin.
Tänään puhumme Ukrainan kriisistä.
Kysymme, onko tilanne kehittymässä huonompaan suuntaan.
Venäjä on siirtänyt joukkojaan Krimille.
Pohdimme, miten tilanne vaikuttaa juutalaisiin Ukrainassa ja Venäjällä.
Kuulemme myös uutisia EU:n suuntaviivoista -
ja Tanskan päätöksestä kieltää rituaaliteurastus.
Päätöksellä on isoja vaikutuksia Tanskan juutalaisyhteisöön.
Vieraana on Joel Rubinfeld, -
Euroopan juutalaisen parlamentin varapuheenjohtaja, -
rabbi Menachem Margolin, -
Euroopan juutalaisjärjestön johtaja, -
ohjelman vakiovieras Tomas Sandell, ECI:n perustaja ja johtaja, -
sekä hyvä ystäväni Andrew Tucker, myös ECI:stä.
Tervetuloa ohjelmaan!
Joel, kertoisitteko, miten ryhdyitte juutalaisten puolestapuhujaksi?
Olette myös johtanut Belgian juutalaisyhteisöä.
Nyt toimitte Euroopan juutalaisen parlamentin varapuheenjohtajana.
Tosiasia on, että Belgiassa ja Euroopassa -
on vaikeampaa olla juutalainen nykyään kuin 15 vuotta sitten.
Syyskuussa 2000 alkoi toinen intifada.
Sen jälkeen Brysselissä, Pariisissa, Lontoossa, -
Berliinissä ja muissa Länsi-Euroopan isoissa kaupungeissa -
rabbeja kohti on hyökätty, vain koska he ovat juutalaisia.
Antisemitismi lisääntyi toisen intifadan puhkeamisen jälkeen selvästi.
Meidän on taisteltava sitä vastaan.
Kaikki toimielinten viralliset luvut ja tilastot -
Belgiassa ja EU-toimielimissä -
todistavat Euroopan juutalaisten tilanteen heikentymisestä.
Lokakuussa 2013 julkaistiin -
perusoikeusviraston kyselytutkimuksen tulokset.
Tutkimus käsitteli Euroopan juutalaisten tuntoja.
Siihen osallistui kahdeksan Euroopan maan juutalaisyhteisöstä 90 %.
Belgia oli mukana tutkimuksessa.
Belgiassa tutkimukseen vastanneista 28 prosenttia ilmoitti -
joutuneensa antisemitismin kohteeksi kuluneen vuoden aikana.
Se on paljon. Heistä 41 prosenttia harkitsi Euroopasta muuttoa.
Ennen vuotta 2000 tällaisia lukuja -
ja tällaisia tuntemuksia löytyi vain historiankirjoista.
Nykyään sitä tapahtuu meidän maissamme.
Täytyy pitää mielessä, että antisemitismi on uhka, -
ei vain juutalaisille, vaan kaikille läntisen Euroopan sivilisaatioille -
ja Euroopan juutalais-kristillisille arvoille.
Se on uhka myös Euroopan demokratian perusperiaatteille.
Menachem Margolin, on suuri kunnia saada rabbi vieraaksi ohjelmaamme.
Olette ensimmäinen rabbi ohjelmassamme.
Voisitteko kertoa taustastanne, koulutuksestanne ja työstänne?
Jos haluaa rabbiksi, ensinnäkin täytyy opiskella.
Täytyy tuntea juutalaisuskonnon lait.
Rabbiyhteisössä rabbi vastaa kysymyksiin juutalaisesta laista.
Näemme, että rabbin tehtävä on tarvittaessa myös johtaa.
Juutalaisen tavan mukaan jos joku näkee tarpeen, -
josta kukaan ei huolehdi, hänen on hoidettava se.
Siksi emme ole sopineet, -
että juutalaisjärjestöä tai jotakin muuta tahoa valitaan tehtävään, -
koska jokainen voi tarttua toimeen oman harkintansa mukaan.
Olemme toimineet Brysselissä nyt 14 vuoden ajan.
Aloitimme työmme kymmenisen vuotta sitten.
Toimimme kolmella alueella.
Ensinnäkin haluamme kehittää juutalaista elämää Euroopassa.
Viittaan siihen, mitä Joel Rubinfeld sanoi äsken.
Euroopan juutalaisista 50 prosenttia haluaa salata taustansa.
He pelkäävät uhkia. Se on iso osuus.
Euroopan juutalaisista 70―75 prosentilla -
ei ole suhteita juutalaisyhteisöihin.
He pelkäävät, että heidät liitetään julkisesti juutalaisuuteen.
Heillä ei ole ollut pitkään aikaan kosketusta juutalaisyhteisöihin.
Euroopan juutalaisyhteisöistä suurin osa hävitettiin holokaustissa.
Monet jäivät jälleenrakentamatta.
Ei ole siis monta yhteisöä, jotka olisivat houkutelleet ihmisiä mukaan.
Päätimme siksi panostaa koulutukseen, -
jotta ihmiset lähtisivät mukaan ja olisivat ylpeitä juutalaisuudestaan.
Toiseksi pyrimme suojelemaan juutalaisten oikeuksia Euroopassa.
Se on surullista. Joel Rubinfeld viittasikin siihen.
Vielä nykypäivänäkin joudumme puolustamaan oikeuksiamme.
Valitettavasti viimeksi kuluneen kahden vuoden aikana -
antisemitismi ei pelkästään ole rajoittunut julkisiin tilanteisiin.
Minulle huudellaan päivittäin asioita, joita en haluaisi lasteni kuulevan.
Nykyään juutalaisten perinteitä vastaan kampanjoidaan.
Ajatus on se, että...
Ei ole helppoa saada joku tappamaan toisia ihmisiä.
Olisi hyvin outoa pyytää jotakuta tappamaan toinen ihminen.
Se onnistuu sillä tavalla, että kampanjoidaan etukäteen -
ja selitetään, miksi niin pitää tehdä.
Jos lapselle opetetaan, että varkaat pitää tappaa, -
koska varkaat ovat pahin uhka maailman tulevaisuudelle, -
lapsi kasvaa ja oppii, että varkaat pitää tappaa.
Nyt käydään kampanjaa juutalaisia perinteitä ja tapoja vastaan -
ja ihmisille kerrotaan, että juutalaiset perinteet kuuluvat 2 000 vuoden taa -
ja että ne ovat ongelmallisia maailman tulevaisuuden kannalta.
Viime vuosien aikana on kampanjoitu -
ympärileikkausta ja rituaaliteurastusta vastaan.
Kampanjointi on aiemmin johtanut hirmutekoihin. Niin voi käydä taas.
Teette hienoa työtä.
Andrew Tucker, voisitteko kertoa tuoreita kuulumisia työstänne?
European Coalition for Israel (ECI) pyrkii puolustamaan ja edistämään -
Israelin oikeuksia kansainvälisessä diplomatiassa.
BDS-kampanjaan liittyvät asiat kuuluvat työmme painopisteisiin.
Euroopan unioni ja monet jäsenmaat -
ovat edistämässä tai tukemassa Israelin boikotointia.
Verukkeena käytetään kansainvälistä lakia.
ECI työskentelee kovasti Euroopan unionissa -
ja puhuu heinäkuussa julkaistuja suuntaviivoja vastaan.
Niissä ohjeistettiin lopettamaan juutalaisasutusten rahoittaminen.
ECI kokee, että ohjeistus iskee Israelin tukemisen ytimeen.
Ojennamme avoimen kirjeen EU-ulkoministeri Ashtonille piakkoin.
Kirjeessä selvitämme, miksi suuntaviivat ovat haitalliset.
Lähes 50 parlamentin jäsentä sekä entistä ja nykyistä poliitikkoa -
on allekirjoittanut kirjeen. Ilmaisemme, että suuntaviivat ovat syrjivät -
ja että ne tunkeutuvat EU:n ja Israelin suhteiden ytimeen.
Ne eivät rohkaise positiivisiin suhteisiin Israelin kanssa, -
vaan EU luo ilmapiirin, jossa se kehottaa -
yrityksiä ja instituutioita vetäytymään Israel-investoinneista.
Se on väärä signaali. Pohjimmiltaan sanomamme on, -
että Israel-suhde on perustavan- laatuinen Euroopan identiteetille.
Se liittyy Ukrainan tilanteeseen. Euroopan on ymmärrettävä, -
että sen identiteetti lepää juutalais-kristillisten arvojen varassa.
Niiden juuret ovat juutalaisissa arvoissa.
Eurooppa kuuluu Israelin yhteyteen. Israel kuuluu Euroopan yhteyteen.
Tomas, olet aina mukana kiinnostavassa työssä.
ECI on nostanut esiin kysymystä Raoul Wallenbergin kohtalosta.
Neuvostoliittohan kaappasi hänet toisen maailmansodan jälkeen.
Mitkä ovat kampanjan uusimmat käänteet ja miksi se on tärkeää -
Wallenbergin perheelle ja toisen maailmansodan sankarille?
On kiinnostavaa, että toitte esiin Raoul Wallenbergin.
Ohjelmassa on vahva ja hyvä juutalaisedustus, -
mutta myös kristittyjä on läsnä.
Niin sen pitäisikin olla. Meidän pitää tehdä yhteistyötä.
Kun perustimme ECI:n, -
taustalla oli ajatus siitä, -
että siihen aikaan vain juutalaisyhteisö reagoi antisemitismin lisääntymiseen -
vuosina 2001―2003.
Elie Wiesel kysyi siihen aikaan, -
missä ovat kristityt, agnostikot, humanistit ja kaikki muut.
ECI luotiin koalitioksi, joka kokoaa kaikki muut.
On kunnia olla täällä kanssanne ja taistella yhdessä rinnallanne.
Se johtaa meidät Raoul Wallenbergiin. Hän ei ollut juutalainen, -
ei ainakaan niin kuin perinteisesti määrittelemme juutalaisen.
Hän kantoi huolta juutalaisten ahdingosta Budapestissä.
Hän ryhtyi toimiin. Hänellä oli etuoikeutettu asema ja vaurautta.
Hänen ei olisi ollut pakko sekaantua konfliktiin kaukana Tukholmasta.
Silti jokin hänessä sai tajuamaan, että juutalaisia kohdeltiin väärin.
Hän halusi käyttää voimavarojaan ja lahjojaan.
Hän auttoi kymmeniätuhansia unkarinjuutalaisia -
väärennettyjen ruotsalaispassien avulla pakoon Budapestistä.
Meillä on taipumus toimia tietyllä tavalla.
Monet ovat sanoneet: -
"Olisi hyvä pitää välimatkaa juutalaisyhteisöön, -
ettemme itse joudu vaikeuksiin." Valitettavasti saattaa tulla aika, -
jolloin meillä on samanlainen ahdinko kuin juutalaisyhteisöllä nykyään.
Se tapahtukoon, jos niin on tarkoitus.
Raoul Wallenbergin katoamisesta on kulunut lähes 70 vuotta.
Kun Neuvostoliitto saapui Budapestiin, -
venäläiset sieppasivat hänet ja hänen autonkuljettajansa.
Ei tiedetä, mitä hänelle sen jälkeen tapahtui.
Minulla on etuoikeus saada olla yhteydessä Wallenbergin perheeseen.
Perhe on pyytänyt, että Venäjä avaisi arkistonsa, -
jotta puolueettomat tutkijat voisivat selvittää, mitä tapahtui.
Tänään noin tunnin kuluttua -
minulla on etuoikeus osallistua juhlatilaisuuteen, -
jossa Euroopan komission puheenjohtajalle Barrosolle -
ojennetaan Raoul Wallenberg -säätiön ansiomitali.
Iltapäivällä tapaamme Venäjän EU-lähettilään.
Nostamme esiin jälleen kysymystä siitä, -
miten pääsisimme käsiksi Venäjän arkistoihin.
Tahdomme kunnioittaa sillä myös kansojen oikeamielisiä, -
jotka pelastivat juutalaisia eli toimivat -
niin kuin kaikkien kristittyjen olisi pitänyt toimia 1930―40-luvuilla.
Puhun myös Andrew'n puolesta sanoessani, -
että on etuoikeus taistella rinnallanne.
Pääaiheemme tänään on Ukrainan tilanne.
Kuohunta alkoi mielenosoituksilla.
Niissä vastustettiin entistä presidenttiä Viktor Janukovytšia, -
joka hylkäsi EU-sopimuksen ja tiivisti suhteita Venäjään.
Tilanne paisui diplomaattiseksi ja sotilaalliseksi kriisiksi.
Britannian ulkoministeri William Hague sanoi, -
että Ukrainan ja Venäjän kriisi -
on 2000-luvun pahin kansainvälinen kriisi.
Venäjän armeijan joukot ovat tunkeutuneet Krimille.
Joel Rubinfeld, miten näette asian?
Se saattaa kehittyä pahimmaksi kriisiksi.
Ei tarkasti tiedetä, mikä on tilanne. Venäjän joukot ovat Krimillä, -
mutta Venäjällä on oikeus lähettää sinne joukkojaan -
Ukrainan ja Venäjän sopimuksen mukaisesti.
Venäjällä ei silti ole oikeutta anastaa valtaa, kuten nyt on tapahtumassa.
Kysymys on hankala, sillä tilanne muuttuu joka päivä.
Emme tiedä, miten pitkälle Venäjä aikoo mennä.
Selvästi Venäjä hyödyntää Euroopan heikkoutta -
ja myös Yhdysvaltain heikkoutta.
Voidaan sanoa, että...
Ukraina on tanner, jossa Venäjä ja USA mittelevät voimiaan.
Eurooppakin on mukana, mutta pääosia esittävät USA ja Venäjä.
On valitettavaa todeta, että presidentti Obama -
on ankara liittolaistensa, kuten Israelin, suhteen, -
ja lepsu vihollistensa suhteen.
En suhtaudu kovin luottavaisesti Euroopan ja USA:n vahvuuteen -
tämän asian suhteen.
Venäjä yrittää selvästi käyttää tilanteen hyödykseen.
Luultavasti se liittää Krimin itseensä ja jakaa Ukrainan kahtia.
Ukraina on jakautunut länsimieliseen ja Venäjä-mieliseen osaan.
Viime päivien aikana siinäkin on koettu muutoksia.
Ukrainalaisista osa jakaantui -
Janukovytšin kannattajiin ja vastustajiin.
Sen jälkeen kun Venäjä pyrki saamaan vallan Krimillä, -
ukrainalaiset kokosivat rivinsä Venäjää vastaan.
Toivon, että ukrainalaiset ovat riittävän vahvoja vastustamaan -
Venäjän hyökkäävyyttä.
Toivon myös, että me, Eurooppa ja USA, -
tuemme konkreettisin keinoin -
Ukrainan kansan tahtoa itsemääräämisoikeuteen -
ja omasta kohtalosta päättämiseen.
Kannatan Ukrainan kansan tahtoa tiivistää suhteita Eurooppaan.
Ukrainan kansan oikeus on lisätä demokratiaa -
ja päättää itse omasta kohtalostaan.
Meidän täytyy ottaa kaikki huomioon.
Meidän täytyy ottaa huomioon myös juutalaisyhteisön kohtalo.
Se on erittäin huolestuttavaa.
Tilanteessa on paljon enemmän vivahteita -
kuin media antaa ymmärtää.
Kollegani Vadym Rabynovytš on Ukrainan juutalaisyhteisön johtaja.
Olemme säännöllisesti yhteydessä, ja saan tuoreita tietoja kentältä.
Hänen mukaansa Ukrainassa ei ole nykyään antisemitismiä.
Yksittäisiä antisemitistisiä iskuja on toki, -
mutta ei voi sanoa, että Ukraina on antisemitistinen maa.
Belgiassa, Ranskassa, Englannissa ja kaikissa Euroopan maissa -
synagogia ja juutalaisia hautausmaita vandalisoidaan -
ja juutalaisia kohti hyökätään kadulla.
Sanotaan, että Ukrainassa taso on matalampi -
kuin muissa Euroopan demokratioissa.
On myös huomionarvoista, -
että Ukrainan virkaatekevä presidentti Turtšynov vannoi: -
"Teen kaiken voitavani, jotta Ukrainan juutalaisyhteisön turvallisuus säilyy."
On todettava myös eräs toinen asia.
Viime päivien väkivaltaisissa mielenosoituksissa -
itsepuolustusjoukot tekivät yhteistyötä paikallisen juutalaisyhteisön kanssa, -
jotta saataisiin varmistettua, ettei juutalaiskohteisiin kosketa.
Täytyy ottaa huomioon kokonaiskuva -
ja se, että Venäjän propaganda yrittää antisemitismi-kortin avulla -
saada kansainvälistä tukea.
Tilanne on siis monisyinen.
Jos puhutaan tästä päivästä, ei huomisesta, -
nyt ei ole syytä ylireagoida -
tai kantaa liiaksi huolta antisemitismistä Ukrainassa.
Tulevaisuuden tilanteesta sen sijaan on syytä olla huolissaan.
Euroopan vallanpitäjien kannattaa tukea Ukrainan johtajia hyvällä tiellä.
Ukrainassakin on ääriaineksia ja fasistipuolueita, -
kuten Oikea sektori ja Svoboda, -
jotka yrittävät hyötyä tilanteesta ja saada lisää valtaa.
Tähän mennessä ääripuolueet ovat saaneet äänistä 10 prosenttia.
Kaikissa Euroopan maissa äärioikeiston äänisaalis -
on ollut samaa luokkaa, Ranskassa ja muualla jopa hivenen enemmän.
Seurataan tilannetta tarkasti.
Kehotamme Euroopan vallanpitäjiä -
antamaan kaiken tarvittavan tuen Ukrainan nykyjohtajille, -
jotta heidät saadaan hyvän demokratian tielle.
Demokratian yksi vahvuus on kyky suojella vähemmistöjä.
Tomas, Daily Mail -lehden mukaan -
Britannia ja Yhdysvallat saattavat joutua vedetyksi sotaan -
vuonna 1994 allekirjoitetun Budapestin muistion nojalla.
Maat lupasivat suojella Ukrainaa, jos sitä vastaan hyökätään.
Ukrainan rajalla on yli 150 000 venäläissotilasta.
Olemmeko menossa kohti sotaa?
Se on kysymys, jota meistä jokainen -
ja miljoonat eurooppalaiset, venäläiset ja ukrainalaiset -
pohtivat ohjelman taltiointihetkellä.
Venäjä on asettanut määräajan, joka umpeutuu muutaman tunnin kuluttua.
Mitä tahansa voi tapahtua.
Olemme nähneet ajan, jolloin kaikki kylmään sotaan liittyvä sivuutettiin.
USA:ssa vaaliväittelyssä Obaman ja Mitt Romneyn välillä, -
ja sitä ennen taisi olla Sarah Palin, -
ehdokkaita pyydettiin nimeämään USA:n suurimmat turvallisuusuhat.
Republikaanit nimesivät Venäjän, ja sille naureskeltiin.
"Ettekö tiedä, että kylmä sota on päättynyt 20 vuotta sitten?"
Se osoittaa, että tiedustelupalvelu ja poliittinen eliitti lännessä ja USA:ssa -
tulkitsivat väärin geopolitiikkaa.
Kylmä sota on todellisuutta jälleen, -
kääntyipä tilanne lopulta mihin suuntaan tahansa.
On parasta olla varuillaan. Asiasta voi tehdä myös toisen johtopäätöksen.
Minun asiani ei ole spekuloida, tuleeko sotaa vai ei.
En usko niin ja rukoilen, ettei niin kävisi.
Olen samalla kannalla Joelin kanssa.
Obaman johtama länsi on ollut melko heikko -
ja epäjohdonmukainen rajalinjojensa kanssa.
Se on nähty Georgian ja Syyrian kysymyksessä.
Venäläiset tietysti tarkkailevat. He eivät ole tyhmiä.
He seuraavat Obaman hallinnon siirtoja ja keräävät niistä tietoja.
Venäjä tiesi pystyvänsä tekemään tällaisen siirron, -
eikä siitä seuraisi jälkiseuraamuksia tai seuraamukset olisivat hyvin pienet.
Toki hinta saattaa olla kova.
Seuraava siirto saattaisi merkitä taloudellista katastrofia Venäjälle.
Venäjä tietää, että lännen keinot ovat rajalliset, ikävä kyllä.
Andrew, teillä on edustajia paikan päällä Ukrainassa.
Järjestönne auttaa juutalaisia paluumuutossa Israeliin.
Tilanne on muuttumassa vaaralliseen suuntaan.
Kertoisitteko kuulumisia -
Christians for Israel -järjestön työstä ja kumppaneiltanne Ukrainassa?
Meillä on pieni tiimi, joka yhdessä Jewish Agency -järjestön kanssa -
viimeksi kuluneen 5―10 vuoden aikana on auttanut ja tukenut -
Ukrainan juutalaisia paluumuutossa Israeliin.
Tieto, jota olemme saaneet...
Viittaan Joelin puheenvuoroon.
Ukrainassa on 300 000 juutalaista, -
joilla on paluumuuttolain mukainen oikeus alijaan.
Heillä on oikeus halutessaan palata Israeliin -
Jewish Agency -järjestön kautta.
Poliittisesti heidän asemansa on hankala ja monisyinen.
He eivät halua aiheuttaa ongelmia eivätkä rauhattomuutta.
Toisaalta he yhä selvemmin tietävät, -
että jos tilanne pahenee, juutalaiset ovat konfliktin eturivissä.
Historiasta voi nähdä, että konfliktitilanteissa juutalaisten ylle -
sälytetään yleensä suurin huomio ja syyllisyyslasti.
Yritämme huomaavaisesti auttaa juutalaisia, -
niin että he pystyvät muuttamaan Israeliin, kun sen aika koittaa.
Siihen liittyy monivaiheinen prosessi.
Paluumuuttajalla täytyy olla tarvittavat asiakirjat valmiina.
Hänen täytyy saada Ukrainan viran- omaisilta kansainvälinen viisumi, -
jonka Israelin täytyy hyväksyä. Sitten vasta he voivat muuttaa.
Käsillä on siis kriisi, joka voi laajeta. Emme halua mennä asioiden edelle.
Emme tahdo lietsoa kauhua.
Silti koemme, että Ukrainan juutalaisten täytyy varautua.
Turvallisuus ja suojelu ovat tärkeitä, -
mutta kun mietitään huomista ja ylihuomista, -
meidän täytyy olla varautuneita tänään.
Suomennos: Marianne Tenetz